Evidenčné číslo zhotoviteľa:

Evidenčné číslo objednávateľa:

**Zmluva o dielo**

**o vykonaní prác, uzavretá podľa ustanov. § 536 a násl. Obchodného zákonníka**

**č. 513 /1991 Zb. v znení neskorších predpisov**

# Zmluvné strany

**Objednávateľ: Chata Pieniny, s.r.o.**

Sídlo: Lesnica 147, 065 33 pošta Veľký Lipník, okr. Stará Ľubovňa

Štatutárny zástupca: Ján Gondek, konateľ

Zástupca: Ing. Ján Jankela, manažér

IČO: 36 511 552

DIČ: 2022098452

IČ DPH: SK2022098452

Tel.: +421 52 4397 530

E-mail: jankela@chatapieniny.sk

Internetová stránka: www. chatapieniny.sk

Bankové spojenie: VÚB a.s., pob. Stará Ľubovňa

IBAN: SK76 0200 0000 0021 0948 4351

SWIFT (BIC): SUBASKBX

(ďalej len „**objednávateľ**“)

a

**Zhotoviteľ:**

Sídlo:

Právna forma:

Zapísaný v registri:

Zastúpený:

IČO:

DIČ:

IČ DPH:

Tel.:

E-mail:

Internetová stránka:

Bankové spojenie:

IBAN:

SWIFT (BIC) kód:

(ďalej len „**zhotoviteľ**“)

# uzatvárajú túto Zmluvu o dielo (ďalej aj ako „zmluva“ alebo „ZoD“) a prehlasujú, že sú plne spôsobilé na právne úkony.

# Predmet zmluvy

1. Predmetom tejto zmluvy je uskutočnenie stavebných prác – zhotovenie stavebného diela: **„****Rekonštrukcia, modernizácia a dostavba chaty PIENINY - Zefektívnenie ohrevu TÚV a bazénovej vody pomocou solárnych kolektorov“** v zmysle ponuky do verejného obstarávania.

Stavebné dielo „Rekonštrukcia, modernizácia a dostavba chaty PIENINY - Zefektívnenie ohrevu TÚV a bazénovej vody pomocou solárnych kolektorov“, pozostáva najmä z doplnenia a realizácie zariadení v kotolni pre ohrev TÚV a bazénovej vody, realizácie teplovodných rozvodov k soláru, dodávky a montáže 8 ks solárnych panelov osadených na streche objektu a pod.

Projekt rieši zefektívnenie ohrevu TÚV a bazénovej vody pomocou solárnych kolektorov. V rámci zefektívnenia ohrevu TÚV bude osadený bivalentný zásobník (ozn. 45) s objemom 500 l ohrievaný pomocou 8 kusov solárnych panelov osadených na streche nad 4.NP., ktorý bude prepojený na zásobník 750 l (ozn. 41) cez nerezové potrubie s príslušnými armatúrami. Na okruhu solárneho systému bude osadená solárna čerpadlová skupina + zberná nádoba + poistná skupina s expanznou nádobou (ozn. 47).

Dopojenie studenej vody sa premiestni do bivalentného zásobníka (ozn. 45) a urobí sa prepoj z okruhu TÚV do pripojenia studenej vody do bivalentného zásobníka s príslušnými armatúrami a obehovým čerpadlom (ozn. 29).

V rámci zefektívnenia ohrevu bazénovej vody budú osadené 3 nové bazénové výmenníky (ozn. 91) zapojené paralelne s ohrevom vody pomocou 8 kusov solárnych panelov osadených na streche a bude prepojený na jestvujúci rozvod ohrevu bazénovej vody s príslušnými armatúrami, na okruhu solárneho systému bude osadená solárna čerpadlová skupina + zberná nádoba + poistná skupina s expanznou nádobou (ozn. 46).

Na strane ohrevu bazénovej vody cez kotle sa nahradí pôvodný bazénový výmenník za dva nové bazénové výmenníky (ozn. 91) zapojené paralelne.

Materiál potrubia pre solárny rozvod bude z medených rúrok s izoláciou, zvárané tvrdou pájkou.

Podrobný rozsah stavebných prác je uvedený vo Výkaze výmer - Rozpočte – viď. príloha ZoD a v prílohách výzvy na predloženie ponuky (Projektová dokumentácia) v rámci verejného obstarávania.

1. Zhotoviteľ sa zaväzuje stavebné dielo zrealizovať v lehote uvedenej v čl. IV. bod 1. a odovzdať objednávateľovi.
2. Objednávateľ sa zaväzuje zrealizované dielo prevziať a zaplatiť zmluvne dohodnutú cenu.
3. Pre potreby tejto zmluvy a výkladu jej ustanovení sa stavebné dielo chápe rovnocenne aj samostatná prevádzky schopná časť celého stavebného diela (napr. časť predmetného stavebného diela), t. j. pokiaľ je v zmluve uvedené „stavebné dielo“ alebo „dielo“, rozumie sa pod tým aj „samostatná prevádzky schopná časť stavebného diela“, na ktorú sa vzťahujú všetky podmienky tejto zmluvy.

# Povinnosti a práva zhotoviteľa a objednávateľa

1. Zhotoviteľ sa zaväzuje zrealizovať stavebné dielo na vlastné náklady a na vlastnú zodpovednosť. Vlastnícke právo k zhotovenému a uhradenému dielu prislúcha objednávateľovi.
2. Zhotoviteľ sa zaväzuje dielo zrealizovať v prvotriednej kvalite a v zmysle platných noriem a predpisov.
3. Zhotoviteľ prevezie materiál a techniku potrebnú na realizáciu diela na miesto realizácie diela na vlastné náklady a nebezpečenstvo.
4. Zhotoviteľ znáša nebezpečenstvo škody na diele v rozsahu predmetu plnenia zmluvy.
5. Zhotoviteľ zodpovedá za poriadok a čistotu na stavenisku. Je povinný odstraňovať odpady a nečistoty, vzniknuté z jeho prác podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a je povinný viesť evidenciu o stavebných odpadoch vznikajúcich v dôsledku uskutočňovania stavebných prác podľa prílohy č. 1 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti. Zhotoviteľ odstráni ihneď a na vlastné náklady znečistenie verejnej komunikácie, ktoré je výsledkom jeho činnosti, vždy keď k takémuto znečisteniu dôjde.
6. Objednávateľ požaduje dodržiavať pri realizácií stavebného diela, vyhlášku č. 147/2013 Z. z. o bezpečnosti práce a technických zariadení pri stavebných prácach a s ňou súvisiacich noriem a predpisov.
7. Zhotoviteľ je povinný odovzdať vypratané stavenisko dňom preberacieho konania objednávateľovi.
8. Objednávateľ a stavebný dozor budú vykonávať občasný technický dozor v priebehu realizácie stavebného diela a sledovať, či sa práce vykonávajú podľa dohodnutých podmienok a technických noriem.
9. Zhotoviteľ prehlasuje, že všetky práce v zmysle predmetu tejto zmluvy uvedené v čl. II. budú realizované s tým, že bude dodržaná čistota pracoviska a staveniska zhotoviteľa v požadovanej forme. V opačnom prípade je to chápané ako nedodržanie kvality prác.

Objednávateľ má právo vyžadovať od zhotoviteľa doklady preukazujúce dodanie požadovaných materiálov, ktoré sú uvedené v ocenenom Výkaze výmer – Rozpočte, ako sú napr. atesty, certifikáty, vyhlásenia o zhode, dodacie listy, technické listy a pod.. Zhotoviteľ je povinný tieto požadované doklady do termínu ich zabudovania do stavebného diela objednávateľovi predložiť.

1. V prípade nedodržania kvality vykonávaných prác a nedodržania objednávateľom požadovanej kvality dodaných materiálov i zariadení má objednávateľ právo práce na diele zastaviť a dodaný materiál neprevziať. V prípade sporu o kvalite dodávaného resp. dodaného predmetu tejto zmluvy je dohodnuté, že si objednávateľ do 3 dní po začatí sporu môže nekvalitné, resp. neodsúhlasené časti predmetu plnenia objednať u iného zhotoviteľa. Výška finančného obnosu vyplateného inému zhotoviteľovi za realizáciu prác na predmete tejto zmluvy bude odpočítaná z ceny diela, čiže sa zníži cena diela. Týmto aktom nie sú dotknuté práva objednávateľa na náhradu škôd spôsobených zhotoviteľom nedodržaním kvality prác a materiálov v zmysle tejto zmluvy.
2. V prípade nedodržania termínov realizácie uvedených v tejto ZoD a v stavebnom denníku pre jednotlivé práce, má objednávateľ právo znížiť cenu diela za každý deň omeškania o 0,05 %. Týmto aktom nie sú dotknuté práva objednávateľa na náhradu škôd spôsobených zhotoviteľom nedodržaním termínov realizácie.
3. Zhotoviteľ zrealizuje stavebné dielo s podielom plnenia zo zmluvy, ktorý bude zabezpečovať subdodávateľsky v nasledovnej výške: .............. %, čo vo finančnom vyjadrení činí: ........................................ € bez DPH. Subdodávateľmi budú: ................................

Zhotoviteľ týmto prehlasuje, že všetci uvedení subdodávatelia sú oprávnení uskutočňovať stavebné práce uvedené v subdodávke; sú spôsobilí, odborní a majú dostatočné skúsenosti s realizovaním stavebných prác uvedených v subdodávke. Vyššie uvedení subdodávatelia nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a v prípade, že je to relevantné, sú zapísaní v registri partnerov verejného sektora.

Pokiaľ zhotoviteľ bude chcieť zmeniť niektorého zo subdodávateľov, musí požiadať objednávateľa o schválenie a zdokladovať, že nový subdodávateľ je oprávnený uskutočňovať stavebné práce uvedené v subdodávke; je spôsobilý, odborný a má dostatočné skúsenosti s realizovaním stavebných prác uvedených v subdodávke a spĺňa vyššie uvedené podmienky.

1. Stavbyvedúcim, resp. zodpovednou osobou zhotoviteľa za realizáciu bude: ......................
2. Zhotoviteľ sa zaväzuje, v prípade, že to bude relevantné, bude rešpektovať zmeny v zmluve o poskytnutí nenávratného finančného príspevku, resp. dotácie vplývajúce na ZoD a následne pristúpi k rokovaniu o zmene ZoD formou dodatku.
3. Uplatnenie sociálneho aspektu z procesu verejného obstarávania:

* zhotoviteľ sa zaväzuje, že v prípade, ak bude potrebovať navýšiť svoje kapacity pre realizáciu danej zákazky, je podmienkou, aby v tomto prípade zamestnal na realizáciu osoby dlhodobo nezamestnané v mieste realizácie zákazky a na prípadné pomocné práce zamestnal osoby s nízkym dosiahnutým vzdelaním,
* zhotoviteľ sa zaväzuje, že bude dodržiavať základné pracovné normy v zmysle platných právnych predpisov SR,
* zhotoviteľ sa zaväzuje zabezpečovať súladu vykonávaných prác s požiadavkami na ochranu zdravia a bezpečnosti pri práci a bude zabezpečovať rovnosť pohlaví a ich nediskrimináciu,
* zhotoviteľ sa zaväzuje dodržiavať vnútroštátne zákony, relevantné právne predpisy a kolektívne dohody, ktoré sú v súlade s právom EÚ,
* zhotoviteľ sa zaväzuje, že predmet zákazky (stavebné dielo) zrealizuje tak, aby bol prístupný osobám so zdravotným postihnutím.

1. **Doba plnenia**
2. Zhotoviteľ sa zaväzuje dodržať termín realizácie a dodania celého predmetu zákazky – stavebného diela, ukončené úspešným odovzdávacím a preberacím konaním, prihliadajúc pritom na rozsah, zložitosť a náročnosť celého stavebného diela; možnosti financovania a pod.:

do ......... mesiacov (max. 2 mesiacov) odo dňa uzatvorenia zmluvy a následného odovzdania staveniska pre úspešného uchádzača – zhotoviteľa.

Realizácia stavebného diela je podmienená vhodnými klimatickými podmienkami, t. j. objednávateľ odovzdá stavenisko na realizáciu zhotoviteľovi, pokiaľ v predpokladanej lehote realizácie budú vhodné klimatické podmienky.

Zhotoviteľ je oprávnený prerušiť výstavbu v prípade, že klimatické podmienky nebudú umožňovať zrealizovať dielo v požadovanej kvalite za dodržania príslušných noriem, a zákonov. Prerušenie prác musí odsúhlasiť objednávateľ a musí byť zaznamenané napr. v stavebnom denníku, resp. záznamom.

Zhotoviteľ je povinný rešpektovať všetky podmienky určené poskytovateľom dotácie.

1. Lehota realizácie stavebného diela začne plynúť dňom odovzdania staveniska a končí úspešným odovzdávacím a preberacím konaním, zohľadňujúc pritom oprávnené prerušenie prác.
2. Zhotoviteľ berie na vedomie, že objednávateľ môže určiť, z dôvodu nedostatku finančných prostriedkov na realizáciu stavebného diela nerealizovať stavebné dielo v danom roku alebo ho nerealizovať vôbec.
3. Zmluvné strany sa dohodli, že upravia termín plnenia ZoD vo forme dodatku k tejto zmluve, o dobu zodpovedajúcu dobe trvania okolností vyššej moci /živelná pohroma, povodeň, nevhodné klimatické a poveternostné podmienky na realizáciu stavebného diela a pod./.

Miesto realizácie stavebných prác: obec Lesnica, chata Pieniny, v zmysle projektovej dokumentácie.

# Cena

1. Cena celkom za celý predmet plnenia zmluvy, vychádza z ponuky úspešného uchádzača – zhotoviteľa do verejného obstarávania a je stanovená nasledovne:

cena celého predmetu zmluvy bez DPH ................ €

DPH ...........% ................ €

cena celého predmetu zmluvy s DPH ................ €

1. Pokiaľ z popisu položiek vo Výkaze výmer nevyplýva inak, jednotkové ceny musia obsahovať všetky prípadné náklady na:

* náklady na realizáciu stavebného diela v zmysle Výkazu výmer – Rozpočtu, PD, za podmienok uvedených v ZoD,
* náklady na zriadenie, údržbu a likvidáciu zariadenia staveniska, skladov, kancelárií a ostatného vybavenia zhotoviteľa (vrátane prípadných poplatkov za elektrinu, vodného a stočného, tlače a kopírovania, spotrebného materiálu a telekomunikačných poplatkov), ktoré si zriadi zhotoviteľ pred začatím prác a počas výstavby,
* náklady na adekvátne zabezpečenie zariadenia staveniska resp. materiálových skladov zhotoviteľa proti odcudzeniu počas lehoty výstavby, vrátane nákladov na prípadnú strážnu službu,
* náklady na provizórne oddelenie staveniska, resp. jeho časti, kde sa realizujú práce, podľa dohody s objednávateľom, aby nebol znemožnený prístup na susediace pozemky ich vlastníkom alebo užívateľom,
* všetky náklady na nákup/zaobstaranie materiálov (najmä pomocných) bez ohľadu na to, či sú vo výkazoch samostatne uvedené alebo nie, príslušenstvo a pomocné stavebné materiály potrebné k zhotoveniu diela,
* náklady na vertikálny a horizontálny presun akýchkoľvek hmôt v akýchkoľvek množstvách (materiálu na zabudovanie, výrobkov, odstránených podkladov a povrchov spevnených a nespevnených, pomocného a podružného materiálu a pod.) na stavenisku a mimo staveniska vrátane prípadných poplatkov,
* náklady na nakládku/vykládku a odvoz vybúraného materiálu, sute, ostatného alebo prípadne nebezpečného odpadu na skládku do akejkoľvek vzdialenosti, vrátane poplatkov za zneškodnenie odpadu, vrátane poplatkov za uloženie na skládke. Zhotoviteľ je povinný viesť evidenciu o stavebných odpadoch vznikajúcich v dôsledku uskutočňovania stavebných prác (§ 77 ods. 1 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) podľa prílohy č. 1 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti,
* náklady na zákonnú likvidáciu odpadov vrátane všetkých poplatkov, vrátane odovzdania dokladov o ich nakladaní objednávateľovi,
* náklady na rezanie konštrukcií v potrebnom počte rezaní, potrebnej hĺbke a dĺžke mimo Výkazu výmer - Rozpočtu, pokiaľ to bude nevyhnutné pre realizáciu stavebného diela alebo nápravu poškodených konštrukcií zhotoviteľom,
* náklady na opravu poškodených komunikácií, plôch, konštrukcií a pod. zhotoviteľom s uvedením do pôvodného stavu,
* náklady na presun hmôt na medzidepónie, resp. medziskládky v oboch smeroch, vrátane nakládky, vykládky a poplatkov, vrátane nákladov za zriadenie a udržiavanie medzidepónií, resp. medziskládok. Medzidepónie a medziskládky budú určené po dohode objednávateľa so zhotoviteľom a užívateľom dotknutých pozemkov,
* náklady na zriadenie a odstránenie všetkých dočasných a pomocných prác a diel ako napr. lešenie, podoprenie, paženie, čerpanie podzemnej alebo povrchovej vody a pod.,
* náklady na vyčistenie stavebných konštrukcií, odovzdávaného stavebného diela a staveniska,
* náklady na stratné,
* náklady na vybavenie, zaistenie, osvetlenie a vykurovanie pracovísk, strojov, pomocného náradia, mechanizácie, lešení, skladovacích plôch a priestorov a pracovných prístreškov zhotoviteľa,
* náklady na ochranu nadväzujúcich alebo susediacich pozemkov proti znečisteniu alebo poškodeniu a ich odstránenie a uvedenie do pôvodného stavu,
* náklady na čistenie komunikácií, chodníkov, verejných priestranstiev, staveniska a pod., ktoré budú znečistené vlastnou stavebnou činnosťou počas celej doby výstavby, vrátane zákonnej likvidácie odpadov,
* náklady na zriadenie a odstránenie debnenia všetkého druhu pri betonárskych prácach vrátane dodávky debniaceho materiálu, pokiaľ to bude potrebné,
* náklady na ochranné opatrenia pre vykonané práce až do doby ich prevzatia objednávateľom,
* náklady na výkony kompletizácie stavebnej a technologickej časti stavby,
* všeobecné riziká, ako napr. sťažené dopravné podmienky, územné vplyvy, prevádzkové vplyvy, nevyhnutné doplňujúce prieskumy pri sondáži podzemných vedení (pokiaľ budú vykonávané) a pod.,
* všetky mzdové a vedľajšie mzdové náklady, dane, náklady na vlastný dozor, odmeny, odlučné, cestovné a vedľajšie položky a výdaje,
* náklady na zabezpečenie súladu vykonávaných prác s požiadavkami na ochranu zdravia a bezpečnosti pri práci,
* náklady na zabezpečenie súladu s požiadavkami systému riadenia kvality,
* náklady na vykonanie všetkých skúšok, monitoringov, kontrol, atestov, odborných prehliadok, revízií, vrátane zabezpečenia a likvidácie skúšobných médií,
* náklady súvisiace so zabezpečením požiadaviek požiarnej ochrany,
* náklady na prípadné vypracovanie podrobnejšej projektovej dokumentácie zhotoviteľa, pokiaľ bude pre zhotoviteľa potrebná,
* náklady na zaznamenanie zmien a odchýlok od pôvodnej PD v potrebnom počte vyhotovení,
* predkladanie dokladov k odovzdávaciemu a preberaciemu konaniu stavebného diela a potrebné k uvedeniu diela do prevádzky min. v troch exemplároch a to najmä: fotokópia stavebného denníka, atesty, certifikáty, vyhlásenia o zhode zabudovávaných výrobkov, predpísané protokoly o skúškach a revízie, záručné listy, doklady o zákonnej likvidácii odpadov počas výstavby, podrobná fotodokumentáciu realizovaných stavebných prác, dokumentácia skutočného vyhotovenia a pod.

1. Dodatky k tejto zmluve musia byť uzavreté v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZoVO“).
2. Cena za stavebné dielo je stanovená ako cena maximálna a konečná bez možnosti jej zmeny do 31.12.2020, v rozsahu prác podľa predloženého Výkazu výmer – Rozpočtu a sú v nej zahrnuté všetky náklady, dodávky a práce zhotoviteľa spojené s vykonaním diela. Cena sa nesmie meniť z akýchkoľvek dôvodov na strane zhotoviteľa do 31.12.2020. Po uvedenom dátume sa zmluvné strany môžu dohodnúť na uplatňovanie inflačného nárastu cien formou dodatku v súlade s výmerom č. R-3/1996 MF SR a opatrením č. R-12/1999 MF SR, ŠÚ SR v cenových správach pre stavebníctvo v príslušnom kvartály. Pri prípadnej zmene sadzby DPH je oprávnený zhotoviteľ upraviť fakturačnú cenu s DPH, platnú v čase fakturácie o novú výšku DPH.
3. Zhotoviteľ sa zaväzuje (ak je to jeho prípad), že v prípade zmeny postavenia z neplatiteľa DPH na platiteľa DPH je ním predložená cena konečná a nemenná a počas zmluvného vzťahu bude považovaná na úrovni s DPH.
4. **Fakturačné a platobné podmienky**
5. Podkladom pre zaplatenie ceny plnenia – predmetu zmluvy bude daňový doklad – faktúra. Objednávateľ si vyhradzuje právo realizácie len časti celého stavebného diela, v závislosti od výšky finančných prostriedkov, ktoré bude mať k dispozícii. Zhotoviteľ bude mať právo na fakturáciu po realizácii stavebného diela, t.j po úspešnom odovzdávacom a preberacom konaní stavebného diela a po odsúhlasení stavebným dozorom, resp. objednávateľom prevzatých prác.

Minimálna lehota splatnosti faktúry sa stanovuje na 30 dní odo dňa jej doručenia objednávateľovi. Preddavok, resp. záloha môže byť poskytnutá len v prípade, že uvedené umožní poskytovateľ dotácie, resp. nenávratného finančného príspevku k plynulému financovaniu projektu, ak je uvedené relevantné. Zmluvné strany sa v tom prípade pri fakturácií riadia prioritne podľa pokynov a podmienok poskytovateľa finančných prostriedkov a sú po vzájomnej dohode oprávnení zmeniť vyššie uvedené fakturačné a platobné podmienky.

1. Faktúra musí obsahovať po vecnej a formálnej stránke, všetky náležitosti daňového dokladu, vrátane doplnení, ktoré vyžaduje predmetný Program, z ktorého stavebné dielo bude spolufinancované. Zhotoviteľ sa zaväzuje, že fakturačné podklady pripraví a predloží podľa pokynov objednávateľa v elektronickej podobe na kontrolu a to minimálne: Zisťovací protokol o vykonaných stavebných prácach a Súpis vykonaných stavebných prác stavebnému dozoru a objednávateľovi, ktorí tieto vykonané práce najskôr skontrolujú. Po odsúhlasení fakturačných podkladov zašle zhotoviteľ taktiež na kontrolu faktúru, ak ju nezaslal už s fakturačnými podkladmi. Kontaktné údaje (e-mailové adresy) budú spresnené pri odovzdaní staveniska.
2. Financovanie predmetu zmluvy bude z prostriedkov objednávateľa a prípadne z prostriedkov mu poskytnutých vo forme dotácie, nenávratného finančného príspevku a pod. (napr. prostredníctvom MAS a pod.).
3. **Odovzdanie a prevzatie diela**
4. Zhotoviteľ splní predmet zmluvy odovzdaním ukončeného celého stavebného diela objednávateľovi, resp. jeho príslušného samostatného prevádzky schopného stavebného objektu – časti diela, vrátane všetkých potrebných a požadovaných dokladov objednávateľovi v predpísanom počte vyhotovení. Zhotoviteľ oznámi min. dva pracovné dni vopred objednávateľovi, že stavebné dielo je pripravené na odovzdanie. Odovzdanie a prevzatie stavebného diela sa uskutoční na stavenisku.
5. Zo zápisu o odovzdaní a prevzatí diela bude zrejmý stav diela v čase jeho prevzatia objednávateľom. Objednávateľ prevezme stavebné dielo naraz ako jeden celok, resp. jeho príslušný samostatne prevádzky schopný stavebný objekt, pokiaľ je bez nedorobkov a vád.
6. Ak v čase preberania stavebného diela objednávateľom, bude stavebné dielo obsahovať také zjavné vady a nedorobky, ktoré sami o sebe a ani v spojení s inými vadami a nedorobkami nebránia plynulému a bezpečnému užívaniu diela, dielo sa bude považovať za ukončené až po odstránení všetkých zjavných vád a nedorobkov. Zjavné vady a nedorobky spolu s termínmi ich odstránenia budú uvedené v zápise o odovzdaní a prevzatí diela.
7. Objednávateľ umožní prístup zhotoviteľovi na stavenisko za účelom odstránenia vád a nedorobkov.
8. **Záručná doba – zodpovednosť za vady**
9. Zhotoviteľ zodpovedá za to, že predmet tejto zmluvy bude prevedený kvalitne a v rozsahu dohodnutom obidvomi zmluvnými stranami.
10. Zhotoviteľ zodpovedá za vady, ktoré sa objavia po prevzatí diela objednávateľom v záručnej dobe.
    * 1. Záručná doba je 60 mesiacov odo dňa úspešného odovzdania a prevzatia diela od zhotoviteľa objednávateľom. Táto záručná doba nemusí platiť pre tie časti a zariadenia diela, na ktoré výrobca poskytuje inú záručnú dobu (napr. stroje, zariadenia, náradie, povrchovú úpravu farbou a pod.), tu platí záručná doba min. 24 mesiacov odo dňa úspešného odovzdania a prevzatia stavebného diela od zhotoviteľa objednávateľom. Požadovaná záručná doba je v súlade s § 12 ods. 1 písm. b) bod 4 zákona č.254/1998 Z. z. o verejných prácach. Záručná doba sa nevzťahuje na vady, ktoré boli zapríčinené objednávateľom alebo treťou osobou. V prípade, že úspešný uchádzač (zhotoviteľ) poskytne objednávateľovi výhodnejšie záručné podmienky, tieto budú uvedené v tomto článku ZoD, resp. v Zápise z odovzdania a prevzatia stavebného diela.
      2. V rámci záručnej doby je objednávateľ povinný zhotoviteľa bezodkladne písomne oboznámiť so vzniknutými vadami. Zhotoviteľ zistené a včas uplatnené vady odstráni na vlastné náklady do 10 dní od ich uplatnenia, pokiaľ sa zmluvné strany nedohodnú inak.
11. **Bezpečnosť a ochrana zdravia pri práci**
    * + 1. Zhotoviteľ je povinný objednávateľa upozorniť na riziká vyplývajúce z činností, ktoré na stavenisku bude vykonávať.
        2. Zhotoviteľ je povinný pohybovať sa po stavenisku len vo vymedzených priestoroch, je povinný dbať na svoju bezpečnosť a neohroziť pritom bezpečnosť iných osôb ani majetok objednávateľa a iných osôb. Zhotoviteľ si je vedomý, že realizácia stavebných prác bude vykonávaná na verejne prístupných miestach s výskytom inžinierskych sietí a v okolí stavebného diela sú súkromné nehnuteľnosti.
        3. Zhotoviteľ zodpovedá počas vykonania diela za bezpečnosť, ochranu zdravia pri práci a požiarnu ochranu vlastných pracovníkov a osôb pohybujúcich sa na stavenisku a v jeho dotyku.
        4. Zhotoviteľ sa zaväzuje na svoje náklady odstrániť v priebehu realizácie predmetu zmluvy ním spôsobené závady na úseku bezpečnosti a ochrany zdravia pri práci a ochrane pred požiarmi.
        5. Zhotoviteľ je povinný zabezpečiť stavenisko kde sa bude realizovať predmet zmluvy proti vzniku úrazu a proti hmotnej škode okolia.
12. **Zmluvné sankcie**
13. Zmluvné strany si dohodli tieto zmluvné pokuty:
    1. V prípade, že zhotoviteľ z jeho viny sa dostane do omeškania s odovzdaním stavebného diela, je povinný zaplatiť objednávateľovi zmluvnú pokutu vo výške 0,05 % z ceny celkom s DPH stavebného diela za každý začatý deň omeškania.
    2. Pokiaľ zhotoviteľ neodstráni vady a nedorobky z odovzdávacieho a preberacieho konania, vrátane úpravy staveniska do pôvodného stavu alebo neodstráni záručné vady v dohodnutom termíne, zaplatí objednávateľovi zmluvnú pokutu vo výške 50,00 € za každý začatý deň omeškania.
    3. V prípade, že zhotoviteľ odovzdá stavebné dielo na realizáciu tretej osobe bez súhlasu objednávateľa, zaplatí zhotoviteľ objednávateľovi zmluvnú pokutu vo výške 50 % z ceny celkom s DPH stavebného diela.
    4. Za bezdôvodné neprevzatie staveniska zhotoviteľom od objednávateľa, v písomne zvolanom termíne min. 5 dní pred samotným odovzdaním staveniska, sa stanovuje sankcia na 500,00 € s DPH jednorázovo. Uvedenú sankciu je možné uložiť aj opakovane.
    5. V prípade nedodržania termínu splatnosti faktúry môže zhotoviteľ vyúčtovať objednávateľovi úrok z omeškania vo výške 0,05 % z dlžnej sumy za každý začatý deň omeškania.
14. **Záverečné ustanovenia**
15. Zmluva nadobúda platnosť dňom podpísania obidvomi zmluvnými stranami a účinnosť nasledujúci deň po zverejnení zmluvy na webovej stránke objednávateľa.
16. Zmluvné strany sa môžu dojednať na zmenách ustanovení tejto zmluvy formou dodatkov k tejto zmluve, ktoré musia byť v písomnej forme a tvoria neoddeliteľnú súčasť tejto zmluvy. Pokiaľ si poskytovateľ finančných prostriedkov, napr. vo forme dotácie, nenávratného finančného príspevku a pod., bude vyhradzovať schválenie tejto zmluvy alebo akéhokoľvek dodatku k tejto zmluve, sú zmluvné strany povinné uvedené rešpektovať.
17. Zmluvné strany sa zaväzujú rešpektovať všetky prípadné podmienky poskytovateľa finančných prostriedkov a pokiaľ bude potrebné upraviť niektoré body tejto zmluvy, tak poskytnú potrebnú súčinnosť a zaväzujú sa uzavrieť dodatok zohľadňujúci požadované zmeny.
18. Zmluvné strany sa budú riadiť, ak nie je v tejto zmluve uvedené inak, ustanoveniami Obchodného zákonníka.
19. Zmluvné strany sa dohodli, že upravia termíny plnenia zmluvy o dielo zodpovedajúce dobe trvania okolností vyššej moci /živelná pohroma, povodeň, nepriaznivé klimatické podmienky a pod./.
20. Zhotoviteľ sa zaväzuje strpieť výkon kontroly/auditu súvisiaceho s dodávkou Tovaru, vykonaním Diela a poskytovaním Služieb kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných Tovarov, Diela a Služieb, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
21. Zmluva je vyhotovená v 4 exemplároch, z ktorých 3 exempláre obdrží objednávateľ a 1 exemplár zhotoviteľ.
22. Zmluvné strany vyhlasujú, že zmluvu uzavreli slobodne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu s celým jej obsahom zmluvu podpisujú.
23. Súčasťou tejto zmluvy je ocenený Výkaz výmer - Rozpočet z víťaznej ponuky úspešného uchádzača - zhotoviteľa.

V Lesnici, dňa ........................ V ....................., dňa ..................

**Objednávateľ: Zhotoviteľ:**

.................................................. .....................................................

Ján Gondek

konateľ